மா காதல் இராமன் நம் மன்னவன்; வையம் ஈந்தும் போகா உயிர்த் தாயர் நம் பூங் குழல் சீதை-என்றே ஏகாய்; இனி, இவ் வயின் நிற்றலும் ஏதம்' என்றாள். 146 பின்னும் பகர்வாள், 'மகனே! இவன் பின் செல்; தம்பி என்னும் படி அன்று அடியாரினில் ஏவல் செய்தி; மன்னும் நகர்க்கே இவன் வந்திடின் வா; அது அன்றேல் முன்னம் முடி' என்றனள், வார் விழி சோர நின்றாள். 147 இராம இலக்குவனர் சுமித்திரையிடம் விடைபெற்று மரவுரி தரித்து செல்லுதல்